钦定古今图书集成/明伦汇编/氏族典/第061卷 > 《廖用贤尚友录》 > 余统
## 钦定古今图书集成/明伦汇编/氏族典/第061卷 > 《廖用贤尚友录》 > 余统

按《广东通志》：“统字承之，新会人。成化丙戌进士，授行
人，擢南京监察御史。疏乞均用才，抑奔竞，粜陈粮，并
残伍，禁宿弊，修国学，前后疏数千言，皆切时弊，士论
韪之。其宦京师时，有奉使者，托以妻子，统避居僧舍，
俟其使还乃偕入。其操类如此。卒于官。”